《张卜山捐俸重修桐君祠》
元代·徐舫

先生远有烟霞趣，镌玉捐金隐者祠。瑶草久荒云一片，碧桐仍见凤双枝。

芙蓉日静文书暇，杖履春来啸咏迟。他日幽期何处好，寒松花发鹤归时。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。